钦定古今图书集成/理学汇编/字学典/第094卷 > 梁武帝书评 > 《总论诸家书法》
## 钦定古今图书集成/理学汇编/字学典/第094卷 > 梁武帝书评 > 《总论诸家书法》

锺繇书，如“云鹄游天，群凫戏海”，行间茂密，实亦难过。
王羲之书，字势雄逸，如龙跳天门，虎卧凤阙，故历代
宝之，永以为训。

《张芝书》，如汉武，爱道凭虚欲仙。

《蔡邕书》，“骨气洞达，爽爽如有神力。”

《韦诞书》“如龙威虎振，剑拔弩张。”

《萧子云书》：“如危峰阻日，孤松一枝。荆轲负剑。壮士弯
弓，雄人猎虎。心胸猛烈，锋刃难当。”

《羊欣书》如大家婢，作夫人，不堪位置，而举止羞涩，终
不似真。

萧思话书：“如舞女低腰，仙人啸树。”

李镇东书，如芙蕖出水，文彩鲜明，似刻金银，乃有舒
蹙势。

《王献之书》，绝众超群，无人可拟。如河朔少年，皆悉充
悦，举止沓拖而不可耐。

《索靖书》，“如飘风忽举，鸷鸟乍飞。”

《王僧虔书》如王、谢家子弟，纵复不端正，奕奕皆有一
种风流气骨。

程旷《平书》，“如鸿鹄高飞，弄趐颉颃。又如轻云忽散，乍
见白日。”

《李岩之书》，如“镂金素月，屈玉自照。”

吴施书“如新亭伧父，一往见似扬州人共语”，语便态
出。

《颜蒨书》，“如贫家果实，无妨可爱，少乏珍羞。”

《阮研书》“如贵胄失品次，不复排斥英贤。”

王褒书，凄断风流，而势不称貌，意深工浅，犹未当妙。
师《宜官书》，如鹏翔未息，翩翩而自逝。

《锺会书》有十二种，意外奇妙。

《陶隐居》书如吴兴小儿，形容虽未成长，而骨体甚峭
快。

《萧特书》“虽有家风，而风流势薄，犹如《大小王》”，安得相
似！

《王彬之书》，放纵快利，笔道流便。

《范怀约》真书有力，而行草无功，故知简牍非易。
《郄愔》书得意甚熟，而取妙特难，疏散风气，一无雅素。
《柳恽》书纵横廓落，大意不凡，而德体未备。

《庾肩吾书》，“畏惧收敛，少得自充。”观阮未精，去萧、蔡远
矣。

《孔琳之书》如散花，空中流徽自得。

《徐淮南书》，“如南冈士大夫，徒爱风范，殊不卑寒。
《袁崧书》，如深山道士，见人便欲退缩《张融书》，如辩士对扬，独语不困，行必会理。”

《薄绍之书》，如“游龙在霄”，缱绻可爱。